Συνεχίζεται η αναστολή των μαθημάτων στη Θεολογική Σχολή του ΑΠΘ λόγω των εκτεταμένων φθορών

Ανακοίνωση με την οποία ενημερώνει πως η αναστολή των μαθημάτων στη Θεολογική Σχολή του ΑΠΘ θα συνεχιστεί μέχρι και την Παρασκευή, εξέδωσε η Κοσμητεία της Θεολογικής Σχολής.

Η ανακοίνωση:

“Με απόφαση της Κοσμητείας της Θεολογικής Σχολής αναστέλλονται τα μαθήματα την Πέμπτη 13 και Παρασκευή 14 Δεκεμβρίου, λόγω προσφάτων γεγονότων”.

Θα πρέπει να σημειωθεί ότι η Θεολογική Σχολή παραμένει κλειστή από την περασμένη Παρασκευή, προκειμένου να γίνει αποκατάσταση των φθορών που προκλήθηκαν στο κτήριο από τα επεισόδια της 6ης Δεκεμβρίου.